Operació de l'Audiència Nacional espanyola i els Mossos contra el moviment llibertari
Dirección corta: https://lahaine.org/eN37
16/12/2014 :: Nacionales PP.Catalans
Fins al moment la policia ha detingut a deu persones a la ciutat de Barcelona i escorcolla la Kasa de la Muntanya, l'Ateneu Llibertari de Sant Andreu, l'Ateneu Anarquista de Poble Sec i una quinzena de domicilis particulars 400 antiavalots han escorcollat la Kasa de la Muntanya on han identificat a la premsa que s'hi apropava i han tancat el perímetre
A un quart de sis del matí, un operatiu format 400 agents dels Mossos d'Esquadra s'ha mobilitzat per duu a terme una operació contra el moviment llibertari. Complint ordres de l'Audiència Nacional espanyola, en un operatiu ordenat pel seu jutge Javier Gómez Bermñudez, els agents han assaltat la Kasa de la Muntanya, històrica casa okupada de Barcelona que enguany compleix 25 anys d'activitat. Els Mossos han rebentat l'accés principal de la casa per poder accedir-hi i, en aquell moment, un helicòpter de la policia s'ha situat a sobre de l'edifici il·luminant-lo amb un potent focus. Per arribar a l'edifici, els Mossos han arrencat un arbre i un pivot del carrer per poder accedir amb rapidesa.
A més a més els agents hi han confiscat tot tipus de documentació, alhora que nombroses eines del taller elèctric de la casa i han revisat al detall les joguines de la mainada. A hores d'ara, els agents han permés abandonar l'edifici a dos adults i dues criatures, però la resta de persones que es trobaven dormint a l'interior de la casa abans de la irrupció policial, segueixen al seu interior. De moment, els agents han registrat només cinc habitacions de les múltiples que té la Kasa de la Muntanya, fet que fa pensar que el registre es perllongarà durant més hores.
Una desena de BRIMO a l'exterior de la Kasa de la Muntanya / Mayu
Per la seva banda, una cinquantena de persones ha tallat durant mitja hora la Travessera de Dalt de Barcelona, en una acció espontània i solidària amb la casa okupada, fins que agents antiavalots els han dispersat pocs minuts després de les vuit del matí. Posteriorment el grup solidari s'ha desplaçat fins a la plaça Lesseps on han fet una crida a concentrar-se. Des de l'exterior de la casa situada al barri de la Salut del districte de Gràcia, s'han escoltat diversos petards i es podien veure enmig de la foscor llums de diverses llanternes dins de l'edifici.
L'operatiu policial el formen agents de la Divisió d'Informació dels Mossos d'Esquadra, acompanyats d'un gran nombre d'efectius de la Brigada Mòbil que, entre altres tasques, conformen un perímetre a tota la zona que impedeix acostar-se a la casa. Els antiavalots duen escopetes de projectils de Foam i identifiquen a la premsa que s'apropa a cobrir la notícia. Diverses veïnes informen del gran dispositiu policial que hi ha desplegat: almenys quinze furgonetes al carrer Larrard i deu a Sant Josep de la Muntanya. A més a més a un parell de punts de la Vila Gràcia, concretament al carrer Sant Salvador i Ros de Olano, hi hauria més agents.
Fins al moment la Directa ha pogut confirmar deu detencions. De les deu persones detingudes es confirma que dues ho han estat a Nou Barris, quatre més a Sant Andreu, dues a Poble Sec i dues a Gràcia. Una de les detencions l'han efectuat agents de paisà encaputxats a un parc de bombers de la ciutat de Barcelona. Els policies s'han endut emmanillat el bomber fins al seu domicili al barri de Sant Andreu per registrar l'immoble. La darrera detenció s'hauria efectuat a un domicili proper a la Plaça del Sol de la Vila de Gràcia, on els Mossos duen a terme un registre a hores d'ara. A banda de la Kasa de la Muntanya, s'han confirmat diversos escorcolls més. Al barri de Sant Andreu els Mossos d'Esquadra han registrat l'Ateneu Llibertari, mentre al Poble Sec han fet el mateix a l'Ateneu Anarquista. També s'ha pogut confirmar l'escorcoll d'un domicili situat al carrer Vilafranca de Gràcia, dos a Nou Barris i almenys dos més a Sant Andreu.
L'àrea de comunicació dels Mossos d'Esquadra ha fet pública una nota de premsa on atribueix l'assalt a la Kasa de la Muntanya a un gran operatiu policial en el marc del “cas Pandora”. En la missiva els Mossos afirmen que és l'Audiència Nacional la que ha ordenat l'operatiu, que continua en marxa i que s'està duent a terme a diverses poblacions de Catalunya i la Madrid. Segons el text el seu objectiu seria “desarticular una organització terrorista de caràcter anarquista a la que se li atribueixen diversos atemptats amb artefactes explosius”. Finalment, afirmen que ja s'haurien detingut diverses persones pel delicte de “pertinença a una organització criminal amb finalitat terrorista de caràcter anarquista”.
No és la primera vegada que un cos policial accedeix a l'interior de la Kasa de la Muntanya. El 18 de juliol de l'any 2001, l'aleshores delegada del govern espanyol a Barcelona, Júlia Garcia Valdecasas, ordenava el desallotjament de l'edifici i enviava els antiavalots de la Policia Nacional espanyola a la casa okupada del barri de la Salut. Valdecasas ho va justificar al·legant que des de l'interior de l'immoble s'estaven produint agressions contra els agents que desallotjaven l'habitatge okupat de Can Nyoki, situada just enfront de la Kasa de la Muntanya. Aquella operació va acabar en no res perquè el jutjat de guàrdia de Barcelona va ordenar la retirada dels agents considerant que es tractava d'un desallotjament il·legal. Posteriorment, el jutge de guàrdia va incoar un expedient contra el cap dels antiavalots de Barcelona, Silverio Blanco, acusant-lo de desallotjament il·legal i robatori. La causa finalment va quedar arxivada.
El área de comunicación de los Mossos ha hecho pública una nota de prensa donde atribuye el asalto a la Kasa de la Montaña en un gran operativo policial en el marco del "caso Pandora". En la misiva los Mossos afirman que es la Audiencia Nacional la que ha ordenado el operativo, que continúa en marcha y que se está llevando a cabo en diversas poblaciones de Cataluña y la Madrid. Según el texto su objetivo sería "desarticular una organización terrorista de carácter anarquista en la que se le atribuyen varios atentados con artefactos explosivos". Finalmente, afirman que ya se habrían detenido a varias personas por el delito de "pertenencia a una organización criminal con finalidad terrorista de carácter anarquista".